PATVIRTINTA

Varėnos „Žilvičio“ vaikų lopšelio-darželio

direktoriaus 2013 m. rugsėjo 23 d.

įsakymu Nr. V-24A

**VARĖNOS „ŽILVIČIO“ VAIKŲ LOPŠELIO-DARŽELIO 2013-2015 M.**

**KOVOS SU KORUPCIJA PROGRAMA**

**I. BENDROSIOS NUOSTATOS**

1. Varėnos „Žilvičio“ vaikų lopšelis-darželis įgyvendindamas kovos su korupcija programą, vadovaujasi Lietuvos Respublikos korupcijos prevencijos įstatymu (Žin., 2002 Nr.57-2297), Lietuvos Respublikos nacionaline kovos su korupcija programa (Žin., 2002 Nr.10-355; 2009 Nr.60-2346), Lietuvos Respublikos Seimo nutarimu „Dėl Lietuvos Respublikos nacionalinės kovos su korupcija programos patvirtinimo“ pakeitimo (Žin., 2011 Nr. 77-3727)**,** Varėnos rajono savivaldybės tarybos 2013-04-30 sprendimu Nr. T-VII-688 patvirtintu Varėnos rajono savivaldybės 2013-2015 metų korupcijos prevencijos programos įgyvendinimo priemonių planu.

**II. SITUACIJOS ANALIZĖ**

2. Varėnos „Žilvičio“ vaikų lopšelis-darželis yra savivaldybės biudžetinė įstaiga, savo veiklą grindžia, įgyvendindama valstybės švietimo strategijos nuostatas, vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo ir mokslo ministro įsakymais, Varėnos rajono savivaldybės tarybos sprendimais, Varėnos rajono savivaldybės mero potvarkiais, Varėnos rajono savivaldybės administracijos direktoriaus įsakymais ir kitais teisės aktais.

3. Vykdydamas pagrindines veiklas, vaikų lopšelis-darželis ugdo vaikus mokyklai, organizuoja maitinimą. Už panaudotas lėšas atsiskaitoma Varėnos rajono savivaldybės administracijos finansų skyriui.

4. Varėnos „Žilvičio“ vaikų lopšelio-darželio darbuotojų darbo pobūdis ir suteikti įgaliojimai gali sudaryti sąlygas korupcijai įstaigoje. Siekiant sumažinti tokią galimybę, Centrinėje viešųjų pirkimų sistemoje skelbiama planuojamų metinių pirkimų suvestinė, supaprastintos Varėnos „Žilvičio“ vaikų lopšelio-darželio mažos vertės viešųjų pirkimų taisyklės, patvirtinta paramos gavimo, panaudojimo, apskaitos ir atsiskaitymo tvarka.

5. Biudžeto vykdymo ataskaitas „Žilvičio“ vaikų lopšelio-darželio direktorius pateikia lopšelio-darželio tarybai, atsiskaito už paramos lėšų ir lėšų skirtų ugdytinių pažintinei veiklai, pedagogų kvalifikacijos kėlimui, žaislų ir kitų priemonių įsigijimui panaudojimą.Vaikų lopšelio-darželio savivaldos institucijos įtraukiamos į svarstymus, planuojant biudžeto poreikį.

**III. KOVOS SU KORUPCIJA PROGRAMOS PRINCIPAI**

6. Kovos su korupcija programa įgyvendinama vadovaujantis šiais principais:

6.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;

6.2. visuotinio privalomumo – korupcijos prevencijos subjektais gali būti visi asmenys;

6.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam pagalbą;

6.4. pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**IV. KOVOS SU KORUPCIJOS PROGRAMOS TIKSLAI IR UŽDAVINIAI**

7. Programos tikslas:

7.1. siekti mažinti korupcijos pasireiškimo galimybių atsiradimą;

7.2. puoselėti darbuotojų vertybines nuostatas ir gebėjimus, reikalingus susiformuoti jų pilietinei pozicijai korupcijos atžvilgiu.

8. Programos uždaviniai:

8.1. užtikrinti vaikų lopšelio-darželio administravimo ir viešųjų paslaugų teikimo skaidrumą, atvirumą, teisinių ir antikorupcinių principų laikymąsi;

8.2. didinti viešųjų pirkimų organizavimo ir atlikimo viešumą, skaidrumą ir kontrolę;

8.3. įgyvendinti antikorupcinio ugdymo programą vaikų lopšelyje-darželyje;

8.4. didinti antikorupcinio švietimo sklaidą vaikų lopšelyje-darželyje.

**V. BAIGIAMOSIOS NUOSTATOS**

9. Kovos su korupcija programa vykdoma pagal Kovos su korupcija programos įgyvendinimo priemonių planą.

10. Kovos su korupcija programa ir priemonių planas skelbiamas vaikų lopšelio-darželio internetiniame puslapyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_